תא"מ 56669-11-14 ש. שלמה חברה לביטוח בע"מ ואח' נ' אלטלף ואח' - פסקדין
מיקומך באתר: עמוד ראשי >> חיפוש פסקי-דין >> תא"מ 56669-11-14 ש. שלמה חברה לביטוח בע"מ ואח' נ' אלטלף ואח'
תא"מ 56669-11-14 ש. שלמה חברה לביטוח בע"מ ואח' נ' אלטלף ואח'
56669-11-14
1. דפנה אלטלף
לאחר ששמעתי את עדי הצדדים במסגרת הדיון בפניי והתרשמתי מעדותם, עיינתי בכתבי הטענות ובמסמכים שהוצגו בפניי במעמד הדיון, ובכלל זה תמונת נזקי הרכבים המעורבים, ובשים לב להסכמת הצדדים על דרך הפשרה - מכוח סמכותי האמורה, אני מורה על קבלת התביעה העיקרית במלואה ודחיית התביעה שכנגד. בכך אני מקבל את גרסת נהגת התובעת בדבר כניסת רכב התובעת שכנגד כאשר בכיוון נסיעתו דולק אור אדום ברמזור. האמור עולה היטב הן מעדותה של הנהגת בפני בית המשפט שם ציינה ביושר כי אינה יכולה לקבוע עד היום איזה רמזור בכיוונה התחלף לירוק, כפי שציינה זאת יותר מפעם אחת לאחר התאונה בפני השוטרת שניגשה למקום ובהודעתה במשטרה. אעיר כי בסיכומיו ציין ב"כ התובעת שכנגד כי יש להסתכל באמרותיה של הנהגת לאחר התאונה בזווית שונה לנוכח הטראומה שחוותה מיד לפני כן ואולם כפי שציינתי גם כיום ומתוך ראייה לאחור, מודה הנהגת בדבר הספק הטמון באור הרמזור בכיוון נסיעתה ואף לא שללה שהסתכלה על הרמזור שמימין לה הממשיך ישר. עדותה אינה עומדת בקנה אחד עם עדות נהג התובעת אשר היה עקבי בעניין זה לכל אורך הדרך. אדגיש כי לאחר לבטים החלטתי להשית את מלוא האחריות על נהגת התובעת שכנגד ולא לחלק אחריות בין הנהגים לקרות התאונה ולהימנע מפיצוי התובעת שכנגד בסכום שעשוי להגיע לכדי אף לפי שניים ויותר מהפיצוי לו זכאית התובעת במסגרת תביעה זו וזאת לנוכח התרשמותי שכניסת רכב התובעת שכנגד לצומת נעשה לאחר שרכב התובעת העיקרית כבר היה מצוי בו. אין מדובר בכניסה בו זמנית לצומת כעובדות הלכה חנ חן הידועה, כי אם במצב שבוכבר מצוי נהג שבכיוונו דולק אור ירוק ברמזור בתוך הצומת, ועל כן חובת הזהירות המתבקשת במקרה שכזה ממנו הינה נמוכה ואף אפסית ביחס לחובת הזהירות המתבקשת מהנהג שגרם לתאונה ונכנס לצומת לא פנוי בניגוד לחוק.
אשר על כן, במסגרת התביעה העיקרית, אני מורה כי הנתבעות, באמצעות הנתבעת 2, ישלמו לתובעת את סך הנזק הישיר המלא בגין התאונה ועלות שכ"ט שמאי מטעמה בסך 7,323 ₪ , שכ"ט עו"ד ע"ס 1,400 ₪, אגרת בית משפט ששולמה בפתיחת התיק ושכר העד מטעם התובעת כפי שנפסק בדיון.